Document ID: /roh_data/filtered/fineweb-2-filterrobots_roh.jsonl.gz/64394

Puspè arriva navetta grecca a Piräus cun 2'500 fugitivs
- Dumengia, 23.8.2015, 17:15
Ina navetta grecca ha purtà var 2'500 fugitivs da l'insla Lesbos en la citad Piräus sin la terra ferma. Tenor rapports da medias vegn la plipart dals fugitivs da la Siria.
La sonda saira avevan tschients da fugitivs bloccà la promenada en la chapitala da l'insla Lesbos. Els avevan protestà perquai ch'i na deva betg avunda navettas per viagiar vinavant. Tenor las autoritads greccas èn per il mument plirs millis fugitivs sin las inslas egeicas. Mintga di vegnan tschients novs vitiers.
RR novitads 18:00